तब तक पिच से नमी कम हो चुकी थी और कोहली ने इसका पूरा फायदा उठाकर कुछ आकर्षक शाट लगाये। उन्होंने अब तक अपनी पारी में दस चौके लगाये हैं जबकि रोहित ने पांच चौके और एक छक्का जमाया है। आस्ट्रेलिया के खिलाफ 26 दिसंबर से शुरू होने वाली टेस्ट सीरीज से पहले का यह आखिरी अभ्यास मैच स्थानीय समयानुसार सुबह 11 बजे शुरू होना था लेकिन कल रात की बारिश के कारण आउटफील्ड गीली थी जिससे लंच के बाद ही खेल हो पाया।